DIRECTIA ECONOMICĂ ŞI PATRIMONIU

COMPARTIMENT PATRIMONIU SI INTRETINERE

         SE APROBĂ,

                                                                                                                    PREŞEDINTE









    LAURA GEORGESCU

                          VIZAT                                                            

    DIRECTOR ECONOMIC ŞI PATRIMONIU                           

              CRISTINA GHEORGHIAŞ
CAIET DE SARCINI
pentru achiziţia serviciilor de cadastru şi înscriere în cartea funciară a dreptului de administrare a suprafeţelor din imobilul „Sedii ministere – latura Sud”, aflat în domeniul public al statului, situat în Bucureşti, Bd. Libertăţii nr.14, sector 5, în care funcţionează Consiliul Naţional al Audiovizualului
            Cod CPV: 71354300 – 7  Servicii de cadastru 

1. INTRODUCERE
Autoritatea contractantă - Consiliul Naţional al Audiovizualului. 

Adresa autorităţii contractante: Bucureşti, Bd. Libertăţii nr.14, sector 5, etajele 5 şi 6 
Caietul de sarcini face parte integrantă din Documentaţia de atribuire şi constituie ansamblul cerinţelor pe baza cărora va fi elaborată propunerea tehnică şi financiară de către fiecare ofertant.

Caietul de sarcini este elaborat în concordanţă cu necesităţile obiective ale autorităţii contractante şi cu respectarea regulilor de bază precizate în documentaţia de atribuire.

Aplicându-se criteriul de evaluare a ofertelor „preţul cel mai scăzut pe mp.”, se precizează faptul că cerinţele impuse vor fi considerate ca fiind minimale. În acest sens, orice ofertă de servicii care se abate de la prevederile caietului de sarcini sau prezintă servicii cu caracteristici tehnice inferioare celor prevăzute în acesta, sau care nu satisfac cerinţele impuse în acesta, va fi respinsă ca neconformă.

2. OBIECTUL CAIETULUI DE SARCINI
Prezentul caiet de sarcini precizează condiţiile minime impuse de autoritatea contractantă privind conţinutul şi calitatea documentaţiilor tehnice cadastrale necesare înscrierii în cartea funciară a dreptului de proprietate în favoarea Statului Român, ca domeniu public şi a dreptului de administrare a autorităţii contractante asupra unor bunuri imobile - construcţii şi terenuri aferente în care funcţionează.

3. INFORMAŢII REFERITOARE LA BUNURILE IMOBILE PENTRU CARE SE VOR PRESTA SERVICII DE CADASTRU ŞI ÎNSCRIERE ÎN CARTEA FUNCIARĂ
	Bun imobil
	Temei dobândire
	Amplasament
	Date tehnice

(conform act dobândire)

	Sediu Consiliului Naţional al Audiovizualului (sediul central)
	HG 960/2008
	Bd. Libertăţii nr.14,        sector 5, Bucureşti
	 Nivele: 5+6
Suprafaţa atribuită prin HG 960/2008: 1.518.32 mp

 Desfăşurător pe tronsoane:

· T1        =    297,32 mp

· T1+T2 = 1.221,00 mp
· Teren =     341,04 mp

Suprafeţe estimate reprezentând holuri şi căi de acces, spaţii tehnice, toalete, lifturi, terasa, subsoluri, etc.:                    = 3.640 mp.


4. DATE PRIVIND CONTRACTUL ŞI PERIOADA DE PRESTARE A SERVICIILOR

5. Perioada de valabilitate a contractului: 
· de la data semnării contractului până la data de 31.12.2017. 
6. Timpul de realizare a documentaţiilor solicitate: 
▪  Efectuare măsurătorilor şi a planurilor de amplasament întocmite potrivit legii pentru efectuarea înscrierilor în cartea funciară, întocmirea dosarului cu actele juridice necesare înscrierii în cartea funciară a bunului imobil aflat în administrare. Dosarul se va întocmi în 3 (trei) exemplare şi 1 exemplar pe CD, până la data de 30.10.2017.

▪  Încheierea de carte funciară şi extrasul de carte funciară pentru informare, care atestă intabularea dreptului de proprietate al Statului Român şi a dreptului de administrare al CNA, până la 30.11.2017.   
7. SPECIFICAŢII TEHNICE
7.1. În sensul prezentului caiet de sarcini, prin servicii de cadastru şi înscriere în cartea funciară a dreptului de administrare a CNA asupra unor bunuri imobile din domeniul public al statului se înţelege ansamblul de servicii rezultate din:

a) analiza şi clarificarea situaţiei juridice a bunurilor imobile în vederea înscrierii în cartea funciară;

b) identificarea actelor necesare intabulării dreptului de proprietate şi înscrierii dreptului de administrare;

c) efectuarea demersurilor necesare obţinerii actelor necesare intabulării dreptului de proprietate şi  înscrierii dreptului de administrare;

d) orice alte acţiuni şi activităţi efectuate în vederea atingerii obiectivului de înscriere în cartea funciară a bunurilor imobile din domeniul public al statului, aflate în administrarea instituţiilor publice asociate în autoritatea contractantă.
7.2. În sensul prezentului caiet de sarcini, prin înscrierea în cartea funciară a bunurilor imobile din domeniul public al statului şi intabularea dreptului de proprietate al Statului Român şi a dreptului de administrare al instituţiilor publice asociate în autoritate contractantă se înţelege ansamblul de operaţiuni necesare pentru înscrierea construcţiilor şi a terenurilor aferente în cartea funciară, conform legislaţiei în vigoare:
a) Pentru aceasta, se întocmeşte un dosar cu actele juridice necesare înscrierii în cartea funciară a bunului imobil aflat în administrare. Dosarul se va întocmi în 3 (trei) exemplare şi 1 exemplar pe CD. Dosarul menţionat se depune la oficiile teritoriale competente, cu plata tarifului aferent, pentru efectuarea serviciilor de înscriere în cartea funciară, în regim normal. Obţinerea în regim de urgenţă a actelor de înscriere în cartea funciară se va face numai la solicitarea expresă a beneficiarului (autoritatea contractantă). La solicitarea prestatorului (ofertantul declarat câştigător), beneficiarul (autoritatea contractantă) va identifica împreună cu acesta amplasamentul bunului imobil aflat în administrare, care face obiectul prezentului caiet de sarcini, pe baza documentelor existente, planuri de amplasament, acte normative şi administrative deţinute de beneficiar, etc.    
b) Pentru toate bunurile imobile prevăzute în caietul de sarcini se va intabula:
       ▪ dreptul de proprietate în favoarea Statului Român, ca domeniu public;

       ▪ dreptul de administrare al CNA.

7.3. Depunerea documentaţiei la oficiul teritorial se face de către prestator, în numele autorităţii contractante. 

7.4.  În cazul în care, pe parcursul derulării contractului, apar piedici în ceea ce priveşte înscrierea în cartea funciară, iar rezolvarea acestora implică acţiuni în instanţă, prestatorul va preda beneficiarului (autorităţii contractante) dosarul obiectivului, care va cuprinde lucrările executate până la acea dată şi o notă în care vor fi descrise piedicile apărute. Nota întocmită de prestator va fi însoţită de Încheierea de respingere, din care nu trebuie să reiasă ca motivare întocmirea incorectă a documentaţiei sau alte motive imputabile prestatorului.

Astfel, serviciul prestat va fi considerat finalizat   
8. RECEPŢIA ŞI PLATA SERVICIILOR
8.1. Prestatorul serviciilor de cadastru şi înscriere în cartea funciară va preda autorităţii contractante, următoarea documentaţie:

       ▪ încheierea  de intabulare în Cartea Funciară 
▪ extrasul de carte funciară pentru informare, care atestă intabularea dreptului de proprietate al statului şi a dreptului de administrare al instituţiei publice;
▪ plan de amplasament și delimitare

▪ relevee construcție (sediu CNA), 
▪ relevee teren aferent construcției

▪ orice documentaţie şi orice alte planuri întocmite potrivit legii pentru efectuarea înscrierilor în cartea funciară.
8.2. Predarea documentaţiei menţionate la pct.6.1. se face la sediul instituţiei publice autoritate contractantă, încheindu-se în acest sens un proces-verbal de recepţie a serviciilor prestate.
8.3. Plata serviciilor de cadastru şi înscriere în cartea funciară se face după predarea documentaţiei menţionate la pct.8.1. şi 8.2. 

COORDONATOR COMPARTIMENT
GEORGETA MATEESCU

